سه‌رۆك نێچيرڤان بارزانى له‌گه‌ڵ شاندێكى كۆنگرێسى ئه‌مه‌ريكى كۆبووه‌وه‌ - شەممە, 26 تشرینی دووەم 2022 15:40
پەیامی سەرۆکی حکومەتی هەرێمی کوردستان بە بۆنەی ڕۆژی جیھانیی نەھێشتنی توندوتیژی دژی ئافرەتان - هەینی, 25 تشرینی دووەم 2022 12:18
سەرۆکی حکومەت پێشوازی لە باڵیۆزی چین لە عێراق دەکات - سێ شەممە, 22 تشرینی دووەم 2022 23:43
نازم دەباغ: "پێشبینی دوبارەبونەوەی ڕێککەوتنێک هاوشێوەی ئەوەی جەزائیر دەکەم لەسەر کەوڵی کورد" - چوار شەممە, 12 تشرینی یەکەم 2022 20:20
نازم دەباغ: دەبێت ڕێز لە یاسا و سەروەرییەکانی هەرێمی کوردستان و ئێران بگیردرێت - سێ شەممە, 11 تشرینی یەکەم 2022 10:57
Subscribe to this RSS feed
سەرۆك نێچيرڤان بارزانى لەگەڵ نووری مالكی كۆدەبێتەوە
پاشنیوەڕۆی رۆژی سێشەممە 22/11/2022 بەڕێز نێچیرڤان بارزانی، سەرۆكی هەرێمی كوردستان، لە بەغدا له‌گه‌ڵ بەڕێز نووری ئه‌لمالكی، سەرۆكی هاوپەیمانیی دەوڵەتی یاسا، كۆبووه‌وه‌.
لە كۆبوونەوەكه‌دا جەختیان لە پێویستيی هەماهەنگی و یەكدەنگيی هەموو لایەن و هێزە سیاسییەكانیان كرده‌وه‌ بۆ پشتگيريكردنى حكوومەتی نوێی عێراق لە جێبەجێكردنی كارنامه‌كه‌ى كە لە بەرژوەندیی هەموو پێكهاته‌كانى عێراقدا بێت، بەتایبەتيش چاره‌سه‌ركردنى ئه‌و كێشانه‌ى لە بوارەكانی ئابووری و خزمەتگوزاریدا ڕووبەڕووی وڵات بوونەتەوە، چونكه‌ هه‌موو گه‌لى عێراق و هه‌رێمى كوردستان چاوه‌ڕوانيى زۆريان له‌ حكوومه‌تى تازه‌ى عێراق هه‌يه‌.
پێداگرى لەسەر به‌رپرسياريه‌تيى هاوبه‌ش و چارەسەركردنی كێشەكانی هەولێر ـ بەغدا به‌ گفتوگۆ و له‌سه‌ر بنه‌ماى ده‌ستوور، لایەنێكی دیكەی كۆبوونەوەكە بوو. تیایدا هەردوولا لەسەر پێویستیی كاری هاوبەش بۆ چارەسەركردنی كێشەكان هاوڕا بوون كە ئەمەش ئاسایش و سەقامگیریی عێراق لە هەموو بوارەكاندا پته‌و دەكات.
پێویستيی پاراستنی سەروەريی عێراق، باسێكی دیكەی كۆبوونەوەكه‌ بوو. تیایدا گرنگيى هاریكاريی هاوبەشی نێوان هەموو هێز و ولایەن و پێكهاتەكانی عێراق لەمبارەیەوە، تاوتوێ كرا.
https://presidency.gov.krd/president-nechirvan-barzani-meets-with-nuri-al-maliki/
سەرۆکی حکومەتی هەرێمی کوردستان پێشوازی لە باڵیۆزی نوێی دێنمارک لە عێراق دەکات
هەولێر، هەرێمى کوردستان (GOV.KRD)- ئەمڕۆ دووشەممە 21ی نۆڤێمبەر، مەسرور بارزانی سەرۆکی حکومەتی هەرێمی کوردستان ، پێشوازی لە كريستيان تۆرنینگ باڵیۆزی نوێی دێنمارک لە عێراق کرد.
سەرۆکی حکومەت، پیرۆزبایی دەستبەکاربوونی لە باڵیۆزی دێنمارک کرد و هیوای سەرکەوتنی لە ئەرکەکانیدا بۆ خواست و ئامادەیی هەرێمی کوردستانی بۆ پەرەپێدانی پەیوەندیی هەمەلایەنە لەگەڵ دێنمارک دووپات کردەوە.
باڵیۆزی دێنمارک، وێڕای سوپاسکردنی لایەنە پەیوەندیدارەکانی حکومەتی هەرێمی کوردستان بۆ هاریکاری و هەماهەنگیی باشیان لەگەڵ باڵیۆزخانەی وڵاتەکەی، ئاماژەی بە گرنگیی پێگەی هەرێمی کوردستان کرد لە عێراق وناوچەکە و خواستی وڵاتەکەشی بۆ برەودان بە پەیوەندییەکان لە گەڵ هەرێمی کوردستان دووپات کردەوە.
گرنگیی پاراستنی ئاسایش و سەقامگیریی هەرێمی کوردستان و چاکسازییەکانی کابینەی نۆیەم، تەوەرێکی دیکەی گفتوگۆکانی دیدارەکە بوون.
https://gov.krd/government/the-prime-minister/activities/posts/2022/november/سەرۆکی-حکومەتی-هەرێمی-کوردستان-پێشوازی-لە-باڵیۆزی-نوێی-دێنمارک-لە-عێراق-دەکات/
Read more...
سه‌رۆك نێچيرڤان بارزانى و به‌ڕێز ئه‌لعه‌بادى دۆخى وڵات تاوتوێ ده‌كه‌ن
له‌ به‌رده‌‌واميى سه‌ردانه‌كه‌يدا بۆ به‌غدا، ئێواره‌ى ئه‌مڕۆ سێشه‌ممه‌ 2022/11/22 به‌ڕێز نێچيرڤان بارزانى، سه‌رۆكى هه‌رێمى كوردستان له‌گه‌ڵ به‌ڕێز حه‌يده‌ر ئه‌لعه‌بادى، سه‌رۆكى هاوپه‌يمانيى نه‌سر، ديدارێكى ئه‌نجام دا.
له‌ ديداره‌كه‌دا دۆخى سياسى و ئه‌منيى وڵات و گرنگيى پشتگيركردنى حكوومه‌تى فيدراڵيى عێراق بۆ جێبه‌جێكردن و سه‌رخستنى كارنامه‌كه‌ى، هه‌روه‌ها كارى پێكه‌وه‌يى و به‌رپرسياريه‌تيى هاوبه‌شى لايه‌ن و پێكهاته‌ عێراقييه‌كان بۆ تێپه‌ڕاندنى سه‌ختييه‌كان، جه‌ختى لێ كرايه‌وه‌.
په‌يوه‌ندييه‌كانى عێراق و وڵاتانى دراوسێ و دۆخى ناوچه‌كه‌ به‌گشتى، ته‌وه‌رێكى ديكه‌ى ديداره‌كه‌ بوو.
https://presidency.gov.krd/president-nechirvan-barzani-and-mr-al-abadi-discuss-the-situation-in-the-country/
سه‌رۆكى هه‌رێمى كوردستان و سه‌رۆك كۆمار دۆخى وڵات تاوتوێ ده‌كه‌ن
پاشنيوه‌ڕۆى ئه‌مڕۆ سێشه‌ممه‌ 2022/11/22 به‌ڕێز نێچيرڤان بارزانى، سه‌رۆكى هه‌رێمى كوردستان، له‌ به‌غدا له‌گه‌ڵ به‌ڕێز د. عه‌بدولله‌تيف ڕه‌شيد سه‌رۆك كۆمارى عێراقى فيدراڵى كۆبووه‌وه‌.
له‌ كۆبوونه‌وه‌كه‌دا دۆخى سه‌ختى ئاواره‌كانى عێراق له‌ كه‌مپه‌كاندا خرايه‌ به‌ر باس و هاوڕا بوون كه‌ ده‌بێ كارى هاوبه‌ش بۆ باشتركردنى دۆخى ژيان و گوزرانيان بكرێت و هه‌وڵ بدرێت به‌ شێوه‌يه‌كى ئارام بگه‌ڕێنه‌وه‌ سه‌ر شوێن و زێدى خۆيان.
له‌ كۆبوونه‌وه‌كه‌دا هه‌روه‌ها دوايين پێشهاته‌ ئه‌منى و سياسى و ئابوورييه‌كانى وڵاتيان تاوتوێ كرد و جه‌ختيان له‌ پشتگيريى هه‌نگاوه‌كانى حكوومه‌تى فيدراڵيى عێراق بۆ جێبه‌جێكردنى كارنامه‌كه‌ى له‌ چاككردنى بژێوى ژيان و پێشكه‌شكردنى خزمه‌تگوزاريى باشتر به‌ هاووڵاتييان كرده‌وه‌.
له‌ ته‌وه‌رێكى ديكه‌ى كۆبوونه‌وه‌كه‌دا باس له‌ په‌يوه‌ندييه‌كانى عێراق له‌گه‌ڵ وڵاتانى دراوسێ كرا كه‌ ده‌بێ له‌سه‌ر بنه‌ماى ڕێزگرتن و به‌رژه‌وه‌نديى هاوبه‌ش بێت، هه‌روه‌ها جه‌ختيان لە هاريكارى و يه‌كخستنى تواناكان بۆ پاراستنى سه‌قامگيرى و سه‌روه‌ريى عێراق كرده‌وه‌.
ده‌رباره‌ى هه‌وڵه‌كانى به‌ره‌نگاربوونه‌وه‌ى تيرۆرستانى داعش و كرده‌وه‌كانيشيان، هه‌ردوولا داكۆكييان له‌ گرنگيى هاريكارى و هه‌ماهه‌نگيى هاوبه‌شى نێوان ته‌واوى هێزه‌ ئه‌منييه‌كان و پێشمه‌رگه‌ و سوپا كرده‌وه‌ بۆ له‌نابردنى تيرۆرستان و پاراستنى سه‌ر و ماڵ و ژيانى هاووڵاتييان.
له‌ ته‌وه‌رێكى ديكه‌ى كۆبوونه‌وه‌كه‌دا گفتوگۆيان ده‌رباره‌ى كێشه‌كانى نێون هه‌ولێر ـ به‌غدا كرد و هه‌ردوولا جه‌ختيان كرده‌وه‌ كه‌ ده‌بێ گفتوگۆيه‌كى بنياتنه‌رانه‌ بكرێت، هه‌روه‌ها له‌ زووترين كاتدا ياسا هه‌ڵپه‌سێراوه‌كان له‌ ئه‌نجومه‌نى نوێنه‌ران په‌سه‌ند بكرێن و به‌پێى ده‌ستوور بگه‌نه‌ چاره‌سه‌رێك كه‌ مافه‌كان و دادپه‌روه‌ريى كۆمه‌ڵايه‌تى و يه‌كسانى له‌نێوان هه‌موو پێكهاته‌كانى عێراقدا مسۆگه‌ر بكات.
https://presidency.gov.krd/kurdistan-regional-government-president-and-president-discuss-the-situation-in-the-country/
سه‌رۆك نێچيرڤان بارزانى به‌شدارى له‌ پرسه‌ى قوربانييانى ڕووداوه‌كه‌ى سلێمانيدا ده‌كات
پاشنيوه‌ڕۆى ئه‌مڕۆ شه‌ممه‌ 2022.11.19 به‌ڕێز نێچيرڤان بارزانى، سه‌رۆكى هه‌رێمى كوردستان، له‌ سلێمانى به‌شدارى له‌ پرسه‌ى قوربانييانى ئه‌و ڕووداوه‌ دڵته‌زێنه‌دا كرد كه‌ شه‌وى پێرێ پێنجشه‌ممه‌ 2022.11.17 به‌هۆى ته‌قينه‌وه‌ى تانكييه‌كى گازى شل، پازده‌ كه‌س گيانيان له‌ ده‌ست دا و ژماره‌يه‌كى ديكه‌ش بريندار بوون.
له‌ پرسه‌كه‌دا سه‌رۆك نێچيرڤان بارزانى، سه‌ره‌خۆشى له‌ خێزان و كه‌سوكارى قوربانييان كرد و هاوسۆزى و هاوخه‌ميى قووڵى خۆى له‌گه‌ڵياندا ده‌ربڕى، هه‌روه‌ها هيواى خواست خواى مه‌زن گيانى قوربانييان به‌ به‌زه‌يى و ميهره‌بانيى خۆى شاد بكات و ئارامى و دڵنه‌وايى به‌ خێزان و كه‌سوكاريان و هه‌موو لايه‌ك ببه‌خشێت.
پاشان به‌ڕێز سه‌رۆكى هه‌رێمى كوردستان، له‌ نه‌خۆشخانه‌ى شار‌ برينداران و به‌ركه‌وتووانى ڕووداوه‌كه‌ى به‌سه‌ركرده‌وه‌ و له‌ نزيكه‌وه‌ به‌دواداچوونى بۆ ڕه‌وشيان كرد، هه‌روه‌ها هيواى زووچاكبوونه‌وه‌ى بۆ خواستن و ئاماده‌يى بۆ پێشكه‌شكردنى هه‌موو هاوكارى و پێويستييه‌ك بۆ چاره‌سه‌ركردنيان ده‌ربڕى.
دواتر له‌ وه‌ڵامى ڕۆژنامه‌نووساندا باسی سه‌ردانه‌كه‌ى بۆ سلێمانی كرد و گوتی: “هاتنی ئێمه‌ بۆ شاری سلێمانی، به‌مه‌به‌ستی سه‌ره‌خۆشی بوو له‌ كه‌سوكاری ئه‌و قوربانیيانه‌ی به‌هۆی كاره‌ساتێكه‌وه‌ له‌و شاره‌ ڕوویدا. به ‌ڕاستی كاره‌ساتێكی گه‌وره‌ بوو، هه‌موو كوردستان هه‌ر له‌ زاخۆ تا ده‌گاته‌ خانه‌قین و هه‌موو شوێنه‌كانی هه‌رێمی كوردستان و هاووڵاتیان له‌ ده‌ره‌وه‌ و ناوه‌وه‌، هه‌موومان خه‌مبار بووین و هه‌ر یه‌ك له‌ ماڵی خۆیه‌وه‌ خاوه‌نی ئه‌م پرسه‌یه‌.”
هه‌روه‌ها گوتى: “ئه‌مڕۆ ئێمه‌ بۆ ده‌ربڕینی سه‌ره‌خۆشی هاتووین بۆ شاری سلێمانی له‌گه‌ڵ جه‌نابی پارێزگار به‌شداریمان كرد له‌و ڕێوڕه‌سمه‌دا و په‌یامی سه‌ره‌خۆشیی خۆمان پێگه‌یاندن. ڕووداوێكی ناخۆش بوو، هه‌ر به‌م بۆنه‌وه‌ ده‌مه‌وێ سوپاسی جه‌نابی پارێزگار بكه‌م بۆ ئه‌وه‌ی ئه‌مڕۆ گوێبیستی بووم كه‌ به‌وپه‌ڕی هه‌ستكردن به‌ به‌پرسیاريه‌تی كه‌ هه‌موویان شاهێدی ئه‌وه‌ن هه‌م جه‌نابی پارێزگار و هه‌م نه‌خۆشخانه‌ی شار و دكتۆر و هه‌موو ستافی نه‌خۆشخانه‌، به‌رگریی شارستانی، پۆلیس، شاره‌وانی، ئاسایش و خه‌ڵكى خۆبه‌خشی ئه‌م شاره‌ هه‌ر هه‌موویان، ئه‌ركى خۆيان به‌جێهێناوه‌.”
هه‌روه‌ها گوتى: “ئه‌م ڕووداوه‌ سۆزێكی له‌سه‌ر ئاستی هه‌موو كوردستان دروست كرد كه‌ ئه‌مه‌ جێی شانازییه‌ بۆ هه‌موومان كاتێك ڕووداوێكی وا ڕووده‌دات هه‌موو به‌یه‌كه‌وه‌ هه‌وڵ ده‌ده‌ین یارمه‌تیده‌ر بین. سوپاسی یه‌ك به‌یه‌كه‌یان ده‌كه‌م كه‌ به‌شدار بوون و خزمه‌ت و كاریان كردووه‌ و ده‌ستیان ده‌گوشم و سوپاسیان ده‌كه‌م. ئێمه‌ هاوبه‌شی خه‌می ئه‌و خێزانه‌ین، هیوادارین حكوومه‌تیش به‌دواداچوونی پێویست بكات تا به‌ وردی بزانین سه‌رچاوه‌ی كێشه‌كه‌ له‌كوێ بووه‌ و بۆچى ئه‌مه‌ ڕوویداوه‌؟ بێگومان ئه‌وه‌ ده‌بێت ببێته‌ وانه‌یه‌ك تا هه‌وڵ بده‌ین له‌مه‌ودوا ئه‌و شتانه‌ی كه‌ پێویسته‌ بۆ هێمنایی و ئه‌منییه‌ت و سه‌لامه‌تی، وردتر له‌سه‌ری بوه‌ستین”.
له‌ وه‌ڵامی پرسیارێكدا سه‌باره‌ت به‌ بڕیاری به‌ڕێز سه‌رۆكی یه‌كێتیی نیشتمانیی كوردستان به‌ قه‌ره‌بووكردنه‌وه‌ی ئه‌و خێزانه‌ و هاریكارییه‌كانی سه‌رۆكایه‌تیی هه‌رێم بۆیان، به‌ڕێزیان ڕیگه‌یاند: “هه‌موومان ده‌بێت به‌شداری له‌وه‌دا بكه‌ین، ئه‌وه‌ی‌ پێویست بێت بۆ ئه‌م خێزانه‌ ئه‌نجامی بده‌ین و بێگومان حكوومه‌تیش ئه‌ركى خۆی جێبه‌جێ ده‌كات، هه‌ر كه‌سێكیش بیه‌وێت كاری خێرخوازی بكات، سه‌رۆكایه‌تیی هه‌ر حزبێك و هه‌ر كه‌سایه‌تییه‌ك بێت، ئێمه‌ سوپاسیان ده‌كه‌ین، پێخۆشحاڵ ده‌بین”.
ده‌رباره‌ی هه‌ستی به‌ڕێزیان له‌ به‌شداریكردنی پرسه‌كه‌ و ڕێوشوێنه‌كان بۆ دووباره‌نه‌بوونه‌وه‌ی ڕووداوی هاوشێوه‌، سه‌رۆك نێچیرڤان بارزانی ئاشكرای كرد: “به ‌ڕاستی ڕووداوێكی تا بڵێی ناخۆش بوو، ئه‌مڕۆ له‌ كوردستان دوور له‌وه‌ی كه‌ به‌پرسیاريه‌تيی من یان به‌رپرسیاريه‌تيی ئه‌وی دیكه‌ چییه‌، هه‌موومان خه‌مبارین و ئه‌مڕۆ له‌ هه‌موو ماڵێك تازیه‌ هه‌یه‌ و ئه‌و كاره‌ساته‌ی كه‌ ڕوویدا، به‌ ئه‌ركى خۆمان زانیوه‌ سه‌ردانیان بكه‌ین تا له‌ نزیكه‌وه‌ بیانبینین، بێگومان هه‌رچییه‌كیش پێویست بێت بۆیان ئه‌نجام ده‌ده‌ین”.
له‌ وه‌ڵامى پرسيارێكى ديكه‌ ده‌رباره‌ى كێشه‌ى سووته‌مه‌نی، هه‌روه‌ها دوا بڕیاری سه‌رۆكایه‌تیی هه‌رێمی كوردستان ده‌رباره‌ی هه‌ڵبژاردن و واده‌ی ئه‌نجامدانی، به‌ڕێز سه‌رۆكی هه‌رێمی كوردستان گوتی: “مه‌سه‌له‌كه‌ سه‌لامه‌تییه‌، بێگومان حكوومه‌ت لێكۆڵینه‌وه‌ له‌و ڕووداوه‌ ده‌كات و ده‌بێت ئه‌و هه‌نگاوانه‌ی كه‌ پێویسته‌ بۆ زیاتر پاراستنی سه‌لامه‌تیی هاوڵاتییان بنرێن، چونكه‌ كاری حكوومه‌ت ئه‌وه‌یه‌ كه‌ خزمه‌تگوزاری بۆ هاووڵاتیانی هه‌رێمی كوردستان دابین بكات، بۆیه‌ بێگومان وه‌ك هه‌ر شتێكی دیكه‌ حكوومه‌ت له‌سه‌ر ئه‌م بابه‌ته‌ ده‌وه‌ستێت و هه‌ڵوه‌سته‌ی له‌سه‌ر ده‌كات و هه‌رچی پێویست بێت له‌ ڕێنمایی و گۆڕینی یاسا و هه‌رچییه‌ك پێویست بێت جێبه‌جێی ده‌كات.”
“سه‌باره‌ت به‌ هه‌ڵبژاردن، پێشتریش وه‌ك سه‌رۆكی هه‌رێمی كوردستان به‌پێی ئه‌ركی خۆم نامه‌م بۆ په‌رله‌مانی كوردستان ناردووه‌ و هیوادارم حزبه‌كان له‌سه‌ر ئه‌م بابه‌ته‌ ڕێككه‌ون. ئێستا ته‌مه‌نی په‌رله‌مان درێژ كراوه‌ته‌وه‌ بۆ ساڵێك و بێگومان ده‌بێت له‌ ماوه‌ی ئه‌م ساڵه‌دا هه‌ڵبژاردن ئه‌نجام بدرێت”.
له‌ وه‌ڵامی پرسیارێكی دیكه‌دا سه‌باره‌ت به‌ چاره‌سه‌ركردنی كێشه‌ سیاسییه‌كان به‌تایبه‌تى كێشه‌كانی نێوان پارتی دیموكراتی كوردستان و یه‌كێتیی نیشتمانیی كوردستان، سه‌رۆك نێچیرڤان بارزانی ڕایگه‌یاند: “ئه‌وه‌ی وه‌ك بنه‌ما ڕوون و ئاشكرایه‌، ئێمه‌ به‌بێ ئه‌وه‌ی كه‌ یه‌كده‌نگ بین، بێ ئه‌وه‌ی له‌گه‌ڵ یه‌كتر بین و بێ ئه‌وه‌ی كه‌ ڕێك بین، ناتوانین هیچ ده‌ستكه‌وتێك بۆ ئه‌م هه‌رێمه‌ و بۆ ئه‌م وڵاته‌ به‌ده‌ست بهێنین. تاكه‌ مه‌رجی سه‌ركه‌وتنمان یه‌كده‌نگییه‌. بێگومان ئێمه‌ حزبی جیاوازین و ‌حزبه‌ جیاوازه‌كانیش بیروبۆچوونی جیاوازیان هه‌یه‌ و ناكرێت ئێمه‌ بڵێین ده‌بێت هه‌موومان وه‌ك یه‌كتر بیر بكه‌ینه‌وه‌.”
هه‌روه‌ها گوتى: “ئه‌وه‌ی گرنگه‌ ده‌بێت یه‌ك شت له‌سه‌رووی هه‌مووانه‌وه‌ بێت، ئه‌ویش ئه‌وه‌یه‌ كه‌ ده‌بێت به‌رژوه‌ندیی هه‌رێمی كوردستان له‌ سه‌رووی هه‌موو حزبایه‌تی و هه‌موو شتێكه‌وه‌ بێت. له‌و باوه‌ڕه‌دام ئێمه‌ ده‌توانین كێشه‌كان چاره‌سه‌ر بكه‌ین و گه‌ر له‌ به‌یاننامه‌ی كۆمیته‌ی ناوه‌ندیی پارتی دیموكراتی كوردستان دوای كۆنگره‌ ورد ببنه‌وه‌، ده‌ڵێن لاپه‌ڕیه‌كی نوێ ده‌كه‌ینه‌وه‌ و ده‌ست به‌ دانوستان و سه‌ردانی حزبه‌كان ده‌كه‌ین و هه‌وڵی جددی ده‌درێت بۆ ئه‌وه‌ی هه‌موو كێشه‌كان به‌ شێوه‌ی دیالۆگ و له‌سه‌ر مێزی گفتوگۆ چاره‌سه‌ر بكرێن. بێگومان سه‌ردانی یه‌كێتی و حزبه‌كانی دیكه‌ش ده‌كه‌ین”.
https://presidency.gov.krd/nechirvan-barzani-participates-in-the-funeral-ceremony-for-the-victims-of-the-sulaymaniyah-accident/
Read more...
سەرۆکی حکومەت بەدواداچوون بۆ ڕووداوە دڵتەزێنەکەی ئەمشەوی سلێمانی دەکات
هەولێر، هەرێمی کوردستان (GOV.KRD)- بۆ بەدواداچوونی ڕووداوی تەقینەوەی غاز لە شاری سلێمانی ، سەرۆکی حکومەتی ھەرێمی کوردستان مەسرور بارزانی، کەمێک لەمەوبەر پەیوەندی بە پارێزگاری سلێمانی ھەڤاڵ ئەبوبەکرەوە کرد و ڕایسپارد کە دامودەزگا پەیوەندیدارەکانی حکومەت ، بەدواداچوونی ورد و خێرا بۆ ھۆکاری ڕووداوە دڵتەزێنەکە بکەن و بەھانای زیانلێکەوتووانەوە بچن و ھەرچی پێویست بێت ئەنجامی بدەن.
سەرۆکی حکومەت ھەروەھا پرسە و سەرەخۆشی و ھاوخەمی خۆی بۆ بنەماڵە و کەسوکاری قوربانییان دەربڕی و ھیوای چاکبوونەوەی خێراش بۆ برینداران دەخوازێت .
https://gov.krd/government/the-prime-minister/activities/posts/2022/november/سەرۆکی-حکومەت-بەدواداچوون-بۆ-ڕووداوە-دڵتەزێنەکەی-ئەمشەوی-سلێمانی-دەکات/
Read more...
سەرۆکی حکومەتی هەرێمی کوردستان پێشوازی لە باڵیۆزی ئەمەریکا لە عێراق دەکات
ئەمڕۆ پێنجشەممە 17ی نۆڤێمبەر، مەسرور بارزانی سەرۆکی حکومەتی هەرێمی کوردستان ، لە شاری دهۆک، پێشوازی لە ئەلینا رۆمەناوسکی باڵیۆزی ئەمەریکا لە عێراق کرد .
لە کۆبوونەوەکەدا گفتوگۆ دەربارەی بارودۆخی گشتیی عێراق و پەرەپێدانی پەیوەندییەکانی هەرێمی کوردستان و ئەمەریکا کرا.
هەردوولا هاورابوون لە سەر ئەوەی کە ئێستا دەرفەتێکی نوێ هاتووەتەئاراوە بۆ چارەسەرکردنی کێشەکانی نێوان هەرێمی کوردستان و حکومەتی فیدراڵی، بە شێوەیەکی بنەڕەتی و لەسەر بنەمای دەستوور و کارنامەی حکومەتی نوێی عێراق.
سەرۆکی حکومەت ئاماژەی بەوەدا کە شاندێکی دانوستانکاری حکومەتی هەرێم، ئامادەیە سەردانی بەغدا بکات بۆ تاووتوێکردنی کێشەکان و چارەسەرکردنیان لە چوارچێوەی دەستووردا.
https://gov.krd/government/the-prime-minister/activities/posts/2022/november/سەرۆکی-حکومەتی-هەرێمی-کوردستان-پێشوازی-لە-باڵیۆزی-ئەمەریکا-لە-عێراق-دەکات/
Read more...
سەرۆکی حکومەتی هەرێمی کوردستان پێشوازی لە باڵیۆزی بەریتانیا لە عێراق دەکات
هەولێر، هەرێمی کوردستان (GOV.KRD)- ئەمڕۆ پێنجشەممە 17ی نۆڤێمبەر، مەسرور بارزانی سەرۆکی حکومەتی هەرێمی کوردستان ، لە شاری دهۆک، پێشوازی لە مارک برایسن ریچاردسن باڵیۆزی بەریتانیا لە عێراق کرد .
لە دیدارەکەدا، برەودان بە پەیوەندییەکانی هەرێمی کوردستان و بەریتانیا و بارودۆخی گشتیی عێراق و گرنگی چارەسەرکردنی کێشەکانی نێوان هەرێمی کوردستان و حکومەتی فیدراڵی لە سەر بنەمای دەستوور وکارنامەی حکومەتی نوێ تاووتوێ کران.
https://gov.krd/government/the-prime-minister/activities/posts/2022/november/سەرۆکی-حکومەتی-هەرێمی-کوردستان-پێشوازی-لە-باڵیۆزی-بەریتانیا-لە-عێراق-دەکات/
Read more...
سەرۆکی حکومەتی هەرێمی کوردستان پێشوازی لە سەرۆک کۆماری عێراق دەکات
هەولێر، هەرێمی کوردستان ( GOV.KRD)- ئەمڕۆ سێشەممە 15ی نۆڤێمبەر(تشرینی دووەم) ، مەسرور بارزانی سەرۆکی حکومەتی هەرێمی کوردستان پێشوازی لە لەتیف ڕەشید سەرۆک کۆماری عێراق کرد.
لە کۆبوونەوەکەدا گفتوگۆ دەربارەی دوایین گۆڕانکاری و پێشهاتەکانی عێراق و ناوچەکە و گرنگیی چارەسەرکردنی کێشەکانی نێوان هەرێمی کوردستان و حکومەتی فیدراڵی، بە شێوەیەکی بنەڕەتی و لە سەر بنەمای دەستوور و لە چوارچێوەی کارنامەی وەزاری حکومەتی نوێی فیدراڵی کرا. جەختیش لەوە کرایەوە کە شاندێکی حکومەتی ھەرێمی کوردستان سەردانی بەغدا دەکات بەمەبەستی دەستپێکردنەوەی گفتوگۆ و دانوستان لەبارەی چارەسەرکردنی کێشەکان.
لە تەورێکی دیکەی کۆبوونەوەکەدا، باس لە گرنگی پاراستنی ئاسایش و سەقامگیریی و سەروەری عێراق کرا .
https://gov.krd/government/the-prime-minister/activities/posts/2022/november/سەرۆکی-حکومەتی-هەرێمی-کوردستان-پێشوازی-لە-سەرۆک-کۆماری-عێراق-دەکات/
سه‌رۆكى هه‌رێمى كوردستان له‌گه‌ڵ سه‌رۆكى كۆمارى عێراق كۆبووه‌وه‌
پێشنيوه‌ڕۆى رۆژی سێشه‌ممه‌ 2022.11.15 به‌ڕێز نێچيرڤان بارزانى، سه‌رۆكى هه‌رێمى كوردستان، له‌ فڕۆكه‌خانه‌ى هه‌ولێر، پێشوازى له‌ به‌ڕێز د. له‌تيف ڕه‌شيد سه‌رۆكى كۆمارى عێراقى فيدراڵ كرد له‌ يه‌كه‌م سه‌ردانيدا بۆ پايته‌ختى هه‌رێمى كوردستان دواى ده‌ستبه‌كاربوونى وه‌ك سه‌رۆك وڵات.
له‌ كۆبوونه‌وه‌يه‌كدا وێڕاى به‌خێرهێنان، سەرۆك نێچیرڤان بارزانی دووباره‌ پيرۆزبايى لێكرد بۆ ده‌ستبه‌كاربوونى و هيواى سه‌ركه‌وتنى بۆ خواست، هه‌روه‌ها ئاماژه‌ى به‌وه‌ دا: چاوه‌ڕوانيمان هه‌يه‌ كه‌ به‌پێى ئه‌و ده‌رفه‌ته‌ى هه‌يه‌ له‌ پێگه‌ى خۆتانه‌وه‌ ڕۆڵ ببين له‌ چاره‌سه‌ركردنى كێشه‌كان. هه‌موو ئاماده‌يى و پشتگيريى هه‌رێمى كوردستانيشى دووپات كرده‌وه‌ بۆ چاره‌سه‌ركردنى كێشه‌كان له‌گه‌ڵ به‌غدا و پێكه‌وه‌كاركردن له‌گه‌ڵ حكوومه‌تى فيدراڵى له‌پێناو ئارامى و سه‌قامگيريى وڵاتدا.
لاى خۆيه‌وه‌ به‌ڕێز سه‌رۆك كۆمارى عێراق، وێڕاى ده‌ربڕينى سوپاسگوزارى بۆ پێشوازى و پشتيوانيى سه‌رۆك نێچيرڤان بارزانى، هيواى خواست به‌ هاوكاريى هه‌موو هێز و لايه‌نه‌ سياسييه‌كانى عێراق، بتوانن پێكه‌وه‌ كار بۆ چاره‌سه‌ركردنى كێشه‌كانى هه‌ولێر ـ به‌غدا و كێشه‌كانى ديكه‌ى وڵات به‌گشتى و پاراستنى ئارامى و ئاسايش بكه‌ن.
له‌ كۆبوونه‌وه‌كه‌دا كه‌ به‌ڕێز شێخ جه‌عفه‌ر شێخ مسته‌فا جێگرى سه‌رۆكى هه‌رێمى كوردستان ئاماده‌ى بوو، هه‌ردوولا داكۆكييان له‌وه‌ كرده‌وه‌ كه‌ تێگه‌يشتنى هاوبه‌شى نێوان هه‌ولێر ـ به‌غدا كليلى ئارامى و سه‌قامگيريى وڵاته‌، هه‌روه‌ها ده‌رباره‌ى دۆخى ناوچه‌كه‌ به‌گشتى و چه‌ند بابه‌تێكى ديكه‌ى جێى بايه‌خى هاوبه‌ش، بيروڕايان گۆڕييه‌وه.
https://presidency.gov.krd/the-president-of-the-kurdistan-region-meets-with-the-president-of-the-republic-of-iraq-3/
More...
سەرۆکی حکومەت: ئامانجمان ئەوەیە كوردستان ببێتە نیشتمانێك بۆ زانست و زانیاری
سه‌رۆك نێچيرڤان بارزانى: كوردستان گه‌نجى به‌ توانا و داهێنه‌رى هه‌يه‌
سەرۆکی حکومەت : هه‌وڵمانداوه‌ حكومه‌تێكی خزمه‌تگوزار بین
سه‌رۆك نێچيرڤان بارزانى له‌گه‌ڵ باڵيۆزى ئه‌مه‌ريكا كۆبووه‌وه‌
سەرەتا
پێشووتر
10
9
8
7
6
5
4
3
2
1
دواتر
کۆتایی
پەڕەى 2 لەکۆى 178 پەڕەدا
هەواڵی زیاتر لە تویتەر
krg_irant
راپۆرتە پڕ بینەرەکان
سەرۆکی حکومەت پێشوازی لە کونسولی گشتیی بەریتانیا دەکات
هەولێر، هەرێمی کوردستان، (GOV.KRD)- ئەمڕۆ یەکشەممە 4ی دیسەمبەر، مەسرور بارزانی سەرۆکی حکومەتی هەرێمی…
سه‌رۆك نێچیرڤان بارزانى پێشوازى له‌ كونسوڵى نوێى هۆڵه‌ندا كرد
ئه‌مڕۆ يه‌كشه‌ممه‌ 2022/12/4 به‌ڕێز نێچيرڤان بارزانى، سه‌رۆكى هه‌رێمى ‏كوردستان له‌ ديدارێكدا له‌ هه‌ولێر…
سەرۆکی حکومەت پێشوازی لە کونسولی گشتیی نوێی تورکیا دەکات
هەولێر، هەرێمی کوردستان، (GOV.KRD)-ئەمڕۆ یەکشەممە 4ی دیسەمبەر، مەسرور بارزانی سەرۆکی حکومەتی هەرێمی کوردستان،…
سەرۆکی حکومەتی هەرێمی کوردستان پێشوازی لە کونسوڵی گشتیی چین دەکات
هەولێر، هەرێمی کوردستان، عێراق (GOV.KRD)- ئەمڕۆ پێنجشەممە 1ی دیسەمبەر، مەسرور بارزانی سەرۆکی حکومەتی…
سەرۆکی حکومەتی هەرێمی کوردستان پێشوازی لە باڵیۆزی نوێی ژاپۆن لە عێراق دەکات
هەولێر، هەرێمی کوردستان (GOV.KRD)- ئەمڕۆ چوارشەممە 30ی نۆڤێمبەر، مەسرور بارزانی سەرۆکی حکومەتی هەرێمی…